Jasmiin Üpraus

Jasmiin Üpraus (sündinud 29. novembril 2000 Pärnus) on eesti jetisportlane. Jasmiin Üpraus lõpetas 2020. aastal Pärnu Sütevaka Humanitaargümnaasiumi ja asus õppima Eesti Ettevõtluskõrgkooli Mainor. Jetispordiga hakkas Jasmiin tegelema nelja-aastaselt isa Egon Üprausi käe all, kes on nüüdki tema treener ja mehaanik. Lisaks jetispordile on Jasmiin Üpraus tegelenud 12 aastat ujumisega, lõpetades Pärnu Spordikooli 2020. aasta kevadel, 10 aastat tennisega ja 8 aastat iluvõimlemisega. 2016. aastal võttis Üpraus osa Tartu Ülikooli eetikakeskuse arvamuslugude võistlusest „Eesti JA Põhjamaad – Eesti KUI Põhjamaa“, kus saavutas õpilaste kategoorias esikoha ja sai Välisministeeriumi eripreemia. Jasmiin Üpraus hakkas elukutselisena jetispordiga tegelema 2017. aastal, võttes osa Eesti ja Põhjamaade meistrivõistlustest. Tänu Eesti meistriks tulemisele ja heale esitusele Põhjamaade meistrivõistlustel Ski Ladies GP1 klassis sai Üpraus võimaluse teha 2018. aastal oma maailmameistrivõistluste debüüdi aastase toetuslepinguga korraldajate poolt. MM-karjääri esimene UIM-Aquabike maailmameistrivõistluste hooaeg lõppes Üprausile pronksmedaliga, sama tulemuse saavutas ta Euroopa meistrivõistlustel. Esimesel hooajal võistles ta kuues võistlussarjas, kus jõudis kõikjal poodiumile. Lisaks tuli Üpraus Eesti meistriks ka 2018. ja 2019. aastal ning näitas tugevat sõitu meestekeskses Ski GP1 klassis (hõbe ja pronks).  2019. aastal pakuti Üprausile võimalust võistelda terve hooaeg MM-sarja lepingulise sõitjana Team64 ridades ja Eesti koondise liikmena. 2019. aasta oli Üprausile ainult kinnituseks, et maailma parimad on käeulatuses. 2019. aastal tuli Üpraus Euroopa meistriks, edastades mitmeid möödunud aastate Euroopa ja maailmameistreid. Maailmameistrivõistlustel esines kahjuks tehnilisi katkestusi, kuid sõidu poolest näitas ta väga tugevat konkurentsi ja tõusti maailma reitingutabelis 3. kohale ja MM-sarjas neljandale kohale. 2020 startis Üpraus UIM-lepingulise ja Carbon-free sõitjana maailmameistrivõistluste sarjas, võites 2020 aasta MM-sarja hõbemedali. Jasmiin Üpraus võitis ka 2020 hooaja naissõitjate reitingutabeli, Euroopa meistrivõistluste pronksmedali ja tuli neljandat korda Eesti meistriks. Eesti meister – 3 võitu MM hõbe – 1 hõbe EM proks – 2 ajasõidu võitu, 1 hõbe, 1 proks Läti MV etapivõit – 1 võit Maailma reitingutabeli 1. koht – 1388 punkti Eesti meister – 3 võitu MM 4. koht – 2 poodiumikohta MM paralleelslaalomi hõbe – 2 poodiumikohta Euroopa meister – 2 võitu, 1 poodiumikoht, 2 ajasõiduvõitu Alpe Adria sarja etapivõit – 1 võit Läti MV etapivõit – 1 võit Maailma reitingutabeli 3. koht Eesti MV pronks – 1 võit Alpe Adria sarja etapivõit – 1 võit Maailma reitingutabeli 24. koht Euroopa MV pronks – 2 poodiumikohta Eesti meister – 2 võitu, 1 poodiumikoht MM pronks – 1 poodiumikoht MM paralleelslaalomi hõbe – 1 poodiumikoht EM pronks – 1 poodiumikoht Põhjamaade MV pronks – 1 poodiumikoht Alpe Adria sarja hõbe – 2 võitu, 1 poodiumikoht Läti MV hõbe – 2 võitu, 1 poodiumikoht Maailma reitingutabeli 3. koht  Eesti MV hõbe – 2 poodiumikohta Läti MV 5. koht – 2 poodiumikohta Alpe Adria sarja 8. koht – 1 poodiumikoht Maailma reitingutabeli 20. koht Eesti meister – 3 poodiumikohta Põhjamaade MV 7. koht Baltic Finals 6. koht Eesti MV 2. etapp 4. koht  Riiklik spordipreemia Pärnu Rotary Klubi stipendium EOK järelkasvutiim 2020 "Märka järgnevat põlvkonda" Pärnu Linna juuniorsportlane Pärnumaa OMV stipendiaat Rootsi rändkarikas – parim noorsportlane Pärnumaal Aasta jetisportlane 2019 Jasmiin Üpraus on sündinud motospordiperes, kus on tegeldud nii motokrossi, enduuro, mootorsaani- kui ka jetispordiga. Isa Egon Üpraus on olnud tema treener ja mehaanik. (Egon Üpraus võistles nooruses mopeediklassides, seejärel tuli tähelend veelauavõistlustel Baltikumis ning lisaks leidis ta tee motokrossi, enduuro ja jetispordi juurde. Lisaks Baltikumi võistlustele on ta võistelnud 3 korda nii Eesti koondise kui ka klubide arvestuses mainekal International Six Days Endurol koos teiste eesti tippsõitjatega. 2019. aastal võitis ta Ski Veteran GP1 klassis Euroopa MM-il hõbeda ja Ski GP2 klassis MM-il 7. ning Eesti meistrivõistlustel 2. koha. Jasmiin Üprause tiimi kuulub ka tema kaksikvend Ralf Üpraus, kes on ka ise tegelenud nii enduuro kui ka jetispordiga. Ta on Team64 mehaanik ja testisõitja. Tulemusi on ta toonud Runabout GP2 (Eesti meister (2017–2018), Põhjamaade MV 2. koht) ja Runabout GP1 (Eesti MV 3. koht 2018) klassis. Jett Veemootorisport https://www.facebook.com/jasmiinypraus64 https://www.instagram.com/jasmiinypraus64/ https://www.youtube.com/channel/jasmiinypraus64 https://jasmiinypraus64.voog.com/et